Folketing
2008-11-18

Jamen som jeg har sagt mange gange, så mener jeg, at vi skal have belyst økonomien region for region og få nogle reelle tal på bordet, og når det er sket, har man jo egentlig et ganske godt grundlag for at gå til forhandlinger med regeringen. Jeg står ikke her og foruddiskonterer, hvad man så gør, men jeg siger bare, at vi jo alle sammen er optændt af, at vi får en fornuftig og god kollektiv busbetjening over hele Danmark. Det mål er vi alle sammen enige om. Men først må vi altså have belyst, hvad der er op og ned i denne sag. Hvor meget kan man løse selv ved at effektivisere, ved at tænke nyt, ved at tage ved lære af de svenske erfaringer? Der tror jeg faktisk, at man komme rigtig langt ude i den enkelte region, og måske bliver der endda penge tilovers til at kræse lidt om nogle ruter for.